İndi gəl də bunlardan soruşma ki, lap tutaq ki, yoxdur o demokratiya. Olsaydı, siz guya daha tərbiyəli, daha əxlaqlı davranacaqdınız? Axı təkcə “Qaynar qazan”a qonaq olmaqla sizin kimilərin heç zaman düzəlməyəcəyinə şəxsən mən bir daha əmin oldum? Mən ki, sizin bütün sərt suallarınıza tam səmimi, açıq cavab verməyə hazır birisiydim, niyə bu halda belə ağzınızdan hələ də əxlaq dışı ifadələr çıxarmağı rəva bildiniz? Deməli, sizin kimilər daim yumruq altında, dəyənək altında yaşamağa layiqdir. Bunun belə olmadığını sübut etmək üçünsə yalnız bir yolunuz var: tənqidinizdə, mübahisə və müzakirələrinizdə əxlaq sınırlarını aşmamaq.